**Madonas novada pašvaldības 2022. gada 17. oktobra saistošo noteikumu Nr. 40**

**“Grozījumi Madonas novada pašvaldības 2021.gada 21.novembra saistošajos noteikumos Nr. 18 “Sociālās palīdzības pabalsti Madonas novadā””**

**PASKAIDROJUMA RAKSTS**

|  |  |
| --- | --- |
| Projekta nepieciešamības pamatojums | Sociālo pakalpojumu un sociālās palīdzības likuma 33.panta trešajā daļā pašvaldībai dotas tiesības noteikt maznodrošinātas mājsaimniecības ienākumu slieksni. Ņemot vērā pieaugošo cenu sadārdzinājumu, un paredzēto trūcīgas mājsaimniecības ienākumu sliekšņa paaugstināšanu, lai nodrošinātu pašvaldības maznodrošinātajām mājsaimniecībām esošo atbalsta līmeni, pašvaldība paaugstina maznodrošinātas mājsaimniecības ienākumu slieksni. |
| Projekta satura izklāsts | Ar saistošajiem noteikumiem tiek izdarītas izmaiņas Saistošo noteikumu 7.punktā, to izsakot jaunā redakcijā, paredzot, ka mājsaimniecību atzīst par maznodrošinātu, ja tās ienākumu slieksnis ir 376 *euro* pirmajai vai vienīgajai personai mājsaimniecībā un 264 *euro* pārējām personām mājsaimniecībā. Vienlaikus tiek grozīts saistošo noteikumu virsraksts un 1.punkts, jo saistošie noteikumi nosaka ne tikai sociālo pabalstu veidus, bet arī maznodrošinātas mājsaimniecības ienākumu slieksni. |
| Projekta ietekme uz pašvaldības budžetu | Grozījumi saistošajos noteikumos būtiski neietekmē pašvaldības budžetu. |
| Projekta ietekme uz uzņēmējdarbības vidi | Nav attiecināms. |
| Projekta ietekme uz administratīvajām procedūrām | Saistošie noteikumi līdzšinējo kārtību nemainīs. |
| Informācija par konsultācijām ar privātpersonām | Nav nepieciešama. |

Domes priekšsēdētājs Agris Lungevičs